b'\n_START_ARTICLE_\nSolarni kalendar\n_START_PARAGRAPH_\nSolarni kalendar jest kalendar \xc4\x8diji datumi kazuju poziciju Zemlje tijekom njezine revolucije oko Sunca ili ekvivalentnu prividnu poziciju Sunca tijekom njegova puta po nebeskoj sferi.\n_START_SECTION_\nAstronomija\n_START_PARAGRAPH_\nPrirodna znanost astronomija jest disciplina o nebeskim objektima, opservacijama i fenomenima na no\xc4\x87nom nebu. Drevna disciplina astronomije jest klju\xc4\x8dna metoda ra\xc4\x8dunanja datuma i vremena. Zvijezda u nekom sun\xc4\x8devu sustavu jest izvor svjetlosti koji stvara zvjezdani dan, rotacijski period orbitiraju\xc4\x87ih planeta regulira godi\xc5\xa1nja doba na planetarnoj povr\xc5\xa1ini, a ovu kombinaciju prati i bilje\xc5\xbei kalendar.\n_START_SECTION_\nSideri\xc4\x8dki solarni kalendari\n_START_PARAGRAPH_\nAko se pozicija Zemlje (vidi iznad) promatra u odnosu na fiksne zvijezde, onda datumi kazuju zodija\xc4\x8dku konstelaciju pokraj koje se mo\xc5\xbee prona\xc4\x87i Sunce. Kalendar ove vrste naziva se sideri\xc4\x8dki solarni kalendar._NEWLINE_Srednja kalendarska godina takva kalendara aproksimira sideri\xc4\x8dku godinu._NEWLINE_Indijski su kalendari poput hinduisti\xc4\x8dkog kalendara, tamilskog kalendara, bengalskog kalendara i malajalamskog kalendara sideri\xc4\x8dki solarni kalendari. Tajski solarni kalendar, koji se temelji na hinduisti\xc4\x8dkom solarnom kalendaru, tako\xc4\x91er je sideri\xc4\x8dki kalendar. Oni se izra\xc4\x8dunavaju na osnovi prividnog kretanja Sunca kroz dvanaest zodijaka umjesto stvarnog tropskog kretanja Zemlje.\n_START_SECTION_\nNesolarni kalendari\n_START_PARAGRAPH_\nKalendari koji nisu solarni kalendari uklju\xc4\x8duju islamski kalendar, koji je \xc4\x8disti lunarni kalendar, i kalendare sinkronizirane sa sinodi\xc4\x8dkim periodom Venere ili s helijakalnim izlascima zvijezda.\n_START_SECTION_\nLunisolarni kalendari\n_START_PARAGRAPH_\nLunisolarni kalendari mogu se smatrati solarnim kalendarima iako njihovi datumi dodatno kazuju Mjese\xc4\x8deve faze. Budu\xc4\x87i da tipi\xc4\x8dan lunisolarni kalendar ima godinu \xc4\x8dije je trajanje zaokru\xc5\xbeeno na cijeli broj lunarnih mjeseci, on ne mo\xc5\xbee kazivati poziciju Zemlje tijekom njezine revolucije oko Sunca kao \xc5\xa1to to \xc4\x8disti solarni kalendar mo\xc5\xbee.'